ವಿಕ್ಟೋರಿಯಾ ಮೆಕೆಂಜಿ-ಚೈಲ್ಡ್ಸ್

ವಿಕ್ಟೋರಿಯಾ ಮೆಕೆಂಜಿ-ಚೈಲ್ಡ್ಸ್ (ಆಗಸ್ಟ್ ೨೩, ೧೯೪೮ - ಮಾರ್ಚ್ ೪, ೨೦೨೬) ಒರ್ತಿ ಅಮೆರಿಕನ್ ಸೆರಾಮಿಕ್ ಕಲಾವಿದೆರ್, ಅರೆನ ಕಂಡನಿ ರಿಚರ್ಡ್ ನೊಟ್ಟುಗು ೧೯೮೩ಡ್ ಐಷಾರಾಮಿ ಮನೆತನೊದ ಪೀಠೋಪಕರಣೊಲೆನ ಕಂಪೆನಿ ಮೆಕೆನ್ಜಿ ಚೈಲ್ಡ್ಸ್ ನ್ ಸ್ಥಾಪನೆ ಮಲ್ತೆರ್. ನ್ಯೂಯಾರ್ಕ್ ನಗರೊಡು ಮ್ಯಾಡಿಸನ್ ಅವೆನ್ಯೂಡ್ ಅರೆನ "ಚಿಕ್ ಬೊಟಿಕ್" ೧೯೯೦ಡ್ ಪ್ರಸಿದ್ಧ ಆಂಡ್, ಅರೆನ ಕಲಾವಿದೆರೆನ ಶೈಲಿ ಅನನ್ಯವಾದಿತ್ತ್ಂಡ್ ನ್ಯೂಯಾರ್ಕ್ ಪೋಸ್ಟ್ ಡ್ "ಮೇರಿ ಪಾಪಿನ್ಸ್ ಬೊಕ್ಕ ಆಲಿಸ್ ಇನ್ ವಂಡರ್ಲ್ಯಾಂಡ್ ನಡುಟು ಒಂಜಿ ಕ್ರಾಸ್" ಪಂಡ್ದ್ ವರ್ಣನೆ ಮಲ್ತೆರ್. ೨೦೦೧ಡ್ ದಿವಾಳಿತನೊಗು ಅರ್ಜಿ ಸಲ್ಲಿಸಾಯಿನ ಬುಕ್ಕೊ ಅಲೆಗ್ ಕಂಪೆನಿದ ನಿಯಂತ್ರಣ ಕಳೆವೊಂಡೆರ್.

## ಹಿನ್ನೆಲೆ
ಮ್ಯಾಕೆಂಜಿ-ಚೈಲ್ಡ್ಸ್ ಆಗಸ್ಟ್ 23, 1948ದಾನಿ ಸ್ಯಾನ್ ಫ್ರಾನ್ಸಿಸ್ಕೋಡು ಪುಟ್ಟಿಯೆರ್. ಅರೆನ ಅಪ್ಪೆ ಗ್ರೋಟ್ ಮ್ಯಾನುಫ್ಯಾಕ್ಚರಿಂಗ್ ಕಂಪೆನಿಡ್ ಮಾರಾಟ ವ್ಯವಸ್ಥಾಪಕೆರಾದ್ ಬೇಲೆ ದೆತೊನುನ ಬುಕ್ಕೊ 1960ಡ್ ಕುಟುಂಬ ಮ್ಯಾಡಿಸನ್, ಇಂಡಿಯಾನಾಗ್ ಪೋಯೆರ್. ಆರ್ 4-ಎಚ್ ಚಟುವಟಿಕೆಲೆಡ್ ಕ್ರಿಯಾಶೀಲರಾದಿತ್ತೆರ್ ಬೊಕ್ಕ ಒರಿ ಕಲಾವಿದೆ ಆದಿತ್ತೆರ್; ಅರೆನ ಮಣ್ಣ್ ದ ಕಲೆಗ್ ಇಂಡಿಯಾನಾ ಸ್ಟೇಟ್ ಫೇರ್ ಡ್ ಒಂಜಿ ರಿಬ್ಬನ್ ಪ್ರಶಸ್ತಿನ್ ಗೆಂದಿಯೆರ್. ಆರ್ 1966ಡ್ ಮ್ಯಾಡಿಸನ್ ಕನ್ಸಾಲಿಡೇಟೆಡ್ ಹೈಸ್ಕೂಲ್ ಡ್ದ್ ಪದವಿ ಪಡೆಯೆರ್. ಅದೇ ವರ್ಷ ಆ ಕುಟುಂಬ ಇಂಡಿಯಾನಾಪೊಲಿಸ್ ಗ್ ಪೋಯೆರ್.
೧೯೭೦ಡ್, ಆರ್ ಇಂಡಿಯಾನಾ ವಿಶ್ವವಿದ್ಯಾಲಯೊಡ್ದ್ ಲಲಿತಕಲೆತ ಸ್ನಾತಕೋತ್ತರ ಪದವಿನ್ ಪಡೆಯೆರ್. ಅಯಿಡ್ದ್ ಬೊಕ್ಕ ಆರ್ ಹಾರ್ವರ್ಡ್ ಬೊಕ್ಕ ರಾಡ್ಕ್ಲಿಫ್ ಡ್ ಪದವಿ ಅಧ್ಯಯನ ಮಲ್ತೆರ್. ೧೯೭೭ಡ್, ಆಲ್ಫ್ರೆಡ್ ವಿಶ್ವವಿದ್ಯಾಲಯೊಡು ನ್ಯೂಯಾರ್ಕ್ ಸ್ಟೇಟ್ ಕಾಲೇಜ್ ಆಫ್ ಸೆರಾಮಿಕ್ಸ್ ಡ್ದ್ ಪದವಿ ಪಡೆಯೆರ್. ಮಣ್ಣ್ ದ ಕಲೆತ ಪ್ರವರ್ತಕೆರ್ ವೇನ್ ಹಿಗ್ಬಿನೊಟ್ಟುಗು ಅಧ್ಯಯನ ಮಲ್ಪೆರೆ ಆರ್ ಆ ವಿಶ್ವವಿದ್ಯಾಲಯೊನು ಆಯ್ಕೆ ಮಲ್ತೆರ್. ಹಿಗ್ಬಿ ಅಲೆನ ಗುರು ಆದಿತ್ತೆರ್, ಬೊಕ್ಕ ವಿಕ್ಟೋರಿಯಾ ಬೊಕ್ಕ ರಿಚರ್ಡ್ ರಡ್ಡ್ ಜನಲಾ ಅರೆಡ ಮಾಸ್ಟರ್ ಆಫ್ ಫೈನ್ ಆರ್ಟ್ಸ್ ಪದವಿನ್ ಪಡೆಯೆರ್. ೨೦೧೭ಡ್, ಅಲ್ಫ್ರೆಡ್ ವಿಶ್ವವಿದ್ಯಾಲಯದ ೧೮೧ನೇ ಆರಂಭಿಕ ಸಮಾರಂಭೊಡು ಆರ್ ಆರಂಭಿಕ ಭಾಷಣೊನು ಮಲ್ತೆರ್.

ಪದವಿ ಮುಗಿನ ಬುಕ್ಕೊ, ವಿಕ್ಟೋರಿಯಾ ಬೊಕ್ಕ ರಿಚರ್ಡ್ ಸ್ಟೋಕ್ ಗೇಬ್ರಿಯಲ್, ಡೆವನ್, ಇಂಗ್ಲೆಂಡ್ ಗ್ ಪೋಯೆರ್, ಅಲ್ಪ ಆರ್ ಒಂಜಿ ಎಲ್ಯ ಕುಂಬಾರಿಕೆದ ಅಂಗಡಿಡ್ ಬೇಲೆ ಮಲ್ತೆರ್ ಬೊಕ್ಕ ರಿಚರ್ಡ್ ದಕ್ಷಿಣ ಡೆವನ್ ಕಾಲೇಜಿಡ್ ಕಲೆನ್ ಕಲ್ಪಾವೆರ್. ಆರ್ ವೇದಿಕೆ ಬೊಕ್ಕ ಸಂಜೆದ ಉಡುಪುದ ವಿನ್ಯಾಸೊಡುಲಾ ಕೆಲಸ ಮಲ್ತೆರ್.

೧೯೯೪ಡ್, ಅಕುಲು ಜಂಟಿಯಾದ್ ನ್ಯೂಯಾರ್ಕ್ ಡ್ ಮ್ಯಾರಿಯಟ್ ಮಾರ್ಕ್ವಿಸ್ ಹೋಟೆಲ್ ಡ್ "ವರ್ಷದ ಉದ್ಯಮಿ" ಪ್ರಶಸ್ತಿನ್ ಪಡೆಯೆರ್. ಆರ್ ಜೈವಿಕ ಜವಳಿ ಡಿಸೈನರ್ ಹೆದರ್ ಚಾಪ್ಲೆಟ್ ನ ಅಮ್ಮೆರ್.

## ಮೂಲ ಮೆಕೆಂಜಿ ಚೈಲ್ಡ್ಸ್
ವಿಕ್ಟೋರಿಯಾ ಬೊಕ್ಕ ರಿಚರ್ಡ್ ಸುರುಟು ಉನ್ನತ ಮಟ್ಟದ ಕೈಟ್ ಮಲ್ಪುನ ಮಜೊಲಿಕಾ ಕುಂಬಾರಿಕೆ ಬೊಕ್ಕ ಗಾಜಿದ ಪಾತ್ರೆಲೆನ್ ಕೇಂದ್ರೀಕರಿಸಯೆರ್. ಅವು ನನೊಂಜಿ ಸರ್ತಿ ಲಿನೆನ್, ದೀಪೊಲು, ಅಲಂಕಾರಿಕ ವಸ್ತುಲು, ಬೊಕ್ಕ ಇಲ್ಲ್ ದ ಪೀಠೋಪಕರಣೊಲೆಗ್ ವಿಸ್ತಾರ ಆಂಡ್. ಅಕುಲು 1993ಡ್ ಮ್ಯಾಡಿಸನ್ ಅವೆನ್ಯೂಡ್ ಒಂಜಿ ಫ್ಲಾಗ್ಶಿಪ್ ಅಂಗಡಿನ್ ತೆರೆಯೆರ್. ಬರ್ಗ್ಡಾರ್ಫ್ ಗುಡ್ಮನ್ ಬೊಕ್ಕ ಸೈಮನ್ ಮಾರ್ಕಸ್ ನಂಚಿನ ಪ್ರಮುಖ ಚಿಲ್ಲರೆ ವ್ಯಾಪಾರಿಲು ಅಕ್ಲೆನ ಅಂಗಡಿಲೆಡ್ ಮೆಕೆನ್ಜಿ ಚೈಲ್ಡ್ಸ್ ಇಲಾಖೆಲೆನ್ ಸ್ಥಾಪನೆ ಮಲ್ತೆರ್. ಯುನೈಟೆಡ್ ಸ್ಟೇಟ್ಸ್ ಡ್ 150 ಡ್ದ್ ಜಾಸ್ತಿ ಉನ್ನತ ಮಟ್ಟದ ಅಂಗಡಿಲೆಡ್ ಈ ಬ್ರಾಂಡ್ ಲಭ್ಯ ಇತ್ತ್ಂಡ್.  ಬಂಚ್ ಆಕ್ಷನ್ ತನ್ನ ಸುಂದರ ಶೈಲಿನ್ "ವರ್ಣರಂಜಿತ ವಿನ್ಯಾಸೊಲೆನ ಕಲಾತ್ಮಕ ಸಂಯೋಜನೆ" ಪಂಡ್ದ್ ವರ್ಣನೆ ಮಲ್ಪುಂಡು.

## ಯ್ಯಾಂಕಿ ಫೆರಿ

೨೦೦೩ಡ್, ಎಲ್ಲಿಸ್ ದ್ವೀಪೊಡು ಕೊನೆತ ದೋಣಿನ್ "ಯಾಂಕೀ ಫೆರ್ರಿ" ಪಂಡ್ದ್ ಖರೀದಿ ಮಲ್ತೆರ್, ಬೊಕ್ಕ ಅವೆನ್ ತನ್ನ ಇಲ್ಲ್ ಬೊಕ್ಕ ತೇಲುನ ಸ್ಟುಡಿಯೋ ಆದ್ ಪರಿವರ್ತಿಸಯೆರ್. ಫಿಲಡೆಲ್ಫಿಯಾಡ್ ೧೯೦೭ಡ್ ನಿರ್ಮಾಣ ಆಯಿನ ಈ ದೋಣಿನ್ ವಲಸೆ ಬತ್ತಿನಕ್ಲೆನ್ ಸಾಗಿಸೆರೆ ಉಪಯೋಗ ಮಲ್ತೆರ್. ರಡ್ಡನೆ ಬೊಕ್ಕ ಮೂಜಿನೆ ವಿಶ್ವ ಯುದ್ಧೊಡು ಅಮೇರಿಕದ ನೌಕಾಪಡೆ ಉಂದೆನ್ ಬಳಕೆ ಮಲ್ತೆರ್. ಉಂದು 1992ಡ್ ರಾಷ್ಟ್ರೀಯ ಐತಿಹಾಸಿಕ ಜಾಗೆಲೆನ ನೋಂದಣಿಗ್ ಸೇರ್ಪಡೆ ಆಂಡ್. 2024ಡ್ ಉಂದು ಸ್ಟೇಟನ್ ದ್ವೀಪೊಡು ಡಾಕ್ ಆಪುಂಡು.

## ನ್ಯಾಯಾಂಗ ಕಾರ್ಯವೈಖರಿ
೨೦೦೦ಡ್, ರೋಡಿಯೊ ಡ್ರೈವ್ ಡ್ ಒಂಜಿ ಪೊಸ ಅಂಗಡಿನ್ ತೆರೆಯೆರೆ ಯೋಜನೆ ಮಲ್ತಿನ ನಡುಟು, ಕಂಪೆನಿ ಆರ್ಥಿಕ ಸಮಸ್ಯೆಲೆಡ್ದ್ ಅಧ್ಯಾಯ ೧೧ ದಿವಾಳಿತನ ರಕ್ಷಣೆಗ್ ಅರ್ಜಿ ಸಲ್ಲಿಸಿಂಡ್. ಪ್ಲೆಸೆಂಟ್ ರೌಲ್ಯಾಂಡ್ ನನೊಂಜಿ ಸರ್ತಿ ಕಂಪೆನಿದ ಆಸ್ತಿಲೆನ್ ಖರೀದಿ ಮಲ್ತೆರ್. ನನೊಂಜಿ ಜಗಳೊಡು, ವಿಕ್ಟೋರಿಯಾ ಬೊಕ್ಕ ರಿಚರ್ಡ್ ಒಂಜಿ ಪೊಸ ವ್ಯವಹಾರೊನು ಸುರು ಮಲ್ತೆರ್ ಬೊಕ್ಕ ಅಕ್ಲೆನ ವಿನ್ಯಾಸೊಲೆನ್ ಮುಂದುವರಿಸಯೆರ್. ೨೦೦೮ಡ್, ಲೀ ಫೆಲ್ಡ್ಮನ್ ಬೊಕ್ಕ ಹೋವರ್ಡ್ ಕೊಹೆನ್ ಕಂಪೆನಿನ್ ಖರೀದಿ ಮಲ್ತೆರ್.

## ಯೂಟ್ಯೂಬ್ ಚಾನೆಲ್
೨೦೨೦ಡ್, ವಿಕ್ಟೋರಿಯಾ ಯಾಂಕೀ ಫೆರ್ರಿ ಒಂಜಿ ಯೂಟ್ಯೂಬ್ ಚಾನೆಲ್ ನ್ ಸುರು ಮಲ್ತೆರ್ ಅಲ್ಪ ಆರ್ ತನ್ನ ಜೀವನ, ಶೈಲಿ ಬೊಕ್ಕ ಅನುಭವೊಲೆನ್ ಪಾಡ್ದೆರ್. 

## ಸಾವು
ಮೆಕೆಂಜಿ-ಚೈಲ್ಡ್ಸ್ ಮಾರ್ಚ್ ೪, ೨೦೨೬ಡ್ ೭೭ ವರ್ಸೊದ ಪ್ರಾಯೊಡು ತೀರ್ ಪೋಯೆರ್. ಅರೆನ ಕಂಡನಿ ಬೊಕ್ಕ ಮಗೆ ಹೆದರ್ ಚಾಪ್ಲೆಟ್ ಅರೆನ್ ಬುಡ್ದು ಪೋಯೆರ್. ಆಯನ ಸಾವುದ ಕಾರಣೊನು ತೆರಿಪಾವೊಂದಿಜ್ಜೆರ್, ಆಂಡ ಆಯನ ಕ್ರಿಶ್ಚಿಯನ್ ಸೈನ್ಸ್ ನಂಬಿಕೆಲೆಡ್ದ್ ಆರ್ ವೈದ್ಯಕೀಯ ಚಿಕಿತ್ಸೆ ದೆತೊನೊಂದಿಜ್ಜೆರ್ ಪನ್ಪಿನ ವರದಿ ಬತ್ತ್ಂಡ್.

## ಉಲ್ಲೇಕೊಲು

## ಬಾಹ್ಯ ಕೊಂಡಿಲು

* 

ವರ್ಗೊ:೧೯೪೮ ಜನನೊಲು
ವರ್ಗೊ:೨೦೨೬ ಸಾವುಲು
ವರ್ಗೊ:ಅಮೆರಿಕದ ಉದ್ಯಮಿಲು
ವರ್ಗೊ:ಅಮೆರಿಕದ ಮಣ್ಣ್ ದ ಕಲಾವಿದೆರ್
ವರ್ಗೊ:ಆಲ್ಫ್ರೆಡ್ ವಿಶ್ವವಿದ್ಯಾಲಯದ ಹಿರಿಯ ವಿದ್ಯಾರ್ಥಿಲು
ವರ್ಗೊ:ಅಮೆರಿಕದ ಪೊಣ್ಣು ಕಲಾವಿದೆರ್
ವರ್ಗೊ:ಸ್ಯಾನ್ ಫ್ರಾನ್ಸಿಸ್ಕೊದ ಕಲಾವಿದೆರ್
ವರ್ಗೊ:ಮಣ್ಣ್ ದ ಕಲೆ
ವರ್ಗೊ:ಇಂಡಿಯಾನಾ ವಿಶ್ವವಿದ್ಯಾಲಯದ ಹಿರಿಯ ವಿದ್ಯಾರ್ಥಿಲು
ವರ್ಗೊ:ಮರಣ ಜಾಗೆ ಗೊತ್ತಿಜ್ಜಿ